stanford-oval/wikipedia huggingface dataset:
El Salvadorin colón
Historia

Presidentti Carlos Ezetan hallitus päätti 1.10.1892 vaihtaa Salvadorin peson nimen colóniksi Kolumbuksen ja Amerikan löytämisen neljäsataisjuhlavuoden kunniaksi. Kesti kuitenkin vuoteen 1919 ennen kuin muutos tapahtui. Colón korvasi peson suhteessa yksi yhteen, ja se oli aluksi sidottu Yhdysvaltain dollariin suhteessa 2 colónia = 1 dollari.
Suuren laman aikaan 1931 El Salvador luopui kultakannasta, ja colónin kurssi alkoi kellua. Vuonna 1934 perustettiin El Salvadorin keskuspankki, joka vastasi rahapolitiikasta ja joka sai yksinoikeuden rahan liikkeellelaskuun. Kolme tärkeintä liikepankkia, jotka olivat aiemmin laskeneet seteleitä liikenteeseen saivat kuitenkin 16 vuoden siirtymäajan.
Francisco Flores Pérezin presidenttikaudella 1.1.2001 El Salvador siirtyi käyttämään Yhdysvaltain dollaria rahayksikkönään (”dollarisaatio”). Colón on yhä laillinen rahayksikkö, jonka arvo on sidottu dollariin suhteessa 8,75 colónia = 1 dollari, mutta uusia seteleitä tai kolikoita ei julkaista, ja pankit vaihtavat ne dollareihin.
Kolikot

Käytössä oli 1, 2, 3, 5, 10, 25 ja 50 centavon kolikot, sekä yhden colónin kolikko.
Setelit

Setelien etupuolella on kuvattuna maamerkkejä tai historiallisia rakennuksia El Salvadorista, ja kääntöpuolella Kristoffer Kolumbuksen kuva. Salvadorilaisten setelien erikoisuus oli kääntöpuolella ollut päällepainatus, joka vahvisti setelin aitouden; käytäntö juontaa juurensa siihen, että vuoden 1950 loppuun asti tietyillä liikepankeilla oli oikeus laskea seteleitä liikkeeseen. Päällepainatuksen päivämäärä oli etupuolen päiväystä myöhäisempi. Tämän voi nähdä taulukossa olevasta 1 colónin setelistä, jonka päiväys on 3.7.1982 ja päällepainatuksen päiväys 22.7.1982. Vuoden 1997 ja sitä myöhäisemmissä seteleissä (5 colónia ja sitä suuremmat setelit taulukossa) päällepainatusta ei ole, mutta etu- ja kääntöpuolen päiväykset poikkeavat edelleen toisistaan.
| Kuva> Kääntöpuoli | Kuva> Etupuoli | Arvo | Väri | Kuvaus> Kääntöpuoli | Kuvaus> Etupuoli |
| --- | --- | --- | --- | --- | --- |
|  |  | 1 colón (0,11 $) | punainen | Kristoffer Kolumbus | Marraskuun 5. päivän pato |
|  |  | 2 colónia (0,23 $) | punaruskea | Kristoffer Kolumbus | Siirtomaa-aikainen kirkko Panchimalcossa |
|  |  | 5 colónia (0,57 $) | vihreä | Kristoffer Kolumbus | Palacio Nacional San Salvadorissa. |
|  |  | 10 colónia (1,14 $) | sininen | Kristoffer Kolumbus | Tulivuori Izalco |
|  |  | 25 colónia (2,86 $) | sinivihreä | Kristoffer Kolumbus | Maya-pyramidi San Andrésissa |
|  |  | 50 colónia (5,71 $) | violetti | Kristoffer Kolumbus | Coatepeque-järvi |
|  |  | 100 colónia (11,43 $) | oliivinvihreä | Kristoffer Kolumbus | Tazumalin mayapyramidi |
|  |  | 200 colónia (22,86 $) | ruskea | Kristoffer Kolumbus | Monumento al Divino Salvador del Mundo |
Aiheesta muualla

Kuvia tai muita tiedostoja aiheesta El Salvadorin colón Wikimedia Commonsissa
1 colónin kolikko vuodelta 1993.
Haapasaaren merivartioasema

Haapasaaren merivartioasema on Suomenlahden merivartiostoon kuuluva merivartioasema, joka sijaitsee Haapasaarella.  Kalustona Haapasaaren merivartiosasemalla on ollut vesialuksista partiovene, rannikkovartiovene, kaksi apuvenettä ja hydrokopteri.
HCK Salamat

| HCK Salamat |
| --- | --- |

Perustettu:  2011
Entiset nimet:  HC Salamat 2002–2009  HCK Salamat 2011–
Kaupunki:   Kirkkonummi, Suomi
Kotiareena:  Varuboden Areena
– kapasiteetti:  1 000
Sarjataso:  III-divisioona
Värit:           
Puheenjohtaja:  Annina Mattsson
Päävalmentaja:  Petro Koivunen
Kapteeni:  Jeremi Teukku
Infobox OKVirheellinen NIMI-arvo: 
Seuran entinen logo.
HCK Salamat on kirkkonummelainen jääkiekkoseura, jonka edustusjoukkue pelaa kaudella 2023-2024 Suomen viidenneksi korkeimmalla sarjatasolla III-divisioonassa.  Joukkue aloitti syksyllä 2011 III-divisioonassa ollakseen Kirkkonummen Salamoiden junioriputken yläpäässä, mahdollistaen jääkiekon pelaamisen myös A-juniori-iän jälkeen. Joukkueessa on pelaajia Salamoiden entisestä Mestisjoukkueesta, HCK Salamat junioriseurasta sekä muista pääkaupunkiseudun joukkueista
Historia

Salamat sai alkunsa, kun Espoon Palloseuran Suomi-sarjassa pelannut edustusjoukkue siirtyi Kirkkonummelle vuonna 2002. Kauden 2002–2003 päätteeksi Salamat nousi Mestikseen.
Salamat pelasi Mestiksessä kausina 2003–2008, kunnes putosi Suomi-sarjaan D-Kiekon pudottamana (nyk. JYP-Akatemia). Heikon Suomi-sarja-kauden jälkeen 31.8.2009 joukkue julistettiin konkurssitilaan.
Kaudelle 2011 HCK Salamoiden junioriorganisaatio perusti edustusjoukkueen, jonka tavoitteena oli pelata II-Divisioonaa. HCK Salamat edustus nousi heti ensimmäisellä kaudellaan tavoitteeseensa ja on vakiinnuttanut paikkansa sarjassa. Salamat putosi III-Divisioonaan kaudella 2017-2018. Salamat voitti III-Divisioonan mestaruuden kaudella 2021-2022 kun se voitti finaalissa A-Rangersin.
Teemu Selänne on omistanut osan joukkueesta, mutta joulukuussa 2006 hänen uutisoitiin myyneen osuuteensa joukkueesta.
Kotihalli

HCK Salamat pelaa kotiottelunsa syksyllä 2002 avatussa monitoimihalli Varuboden Areenassa. Halli sijaitsee Kirkkonummen urheilupuistossa keskustan läheisyydessä. Yleisökapasiteetti on noin 1000. Hallissa on istuma- sekä seisomapaikkoja.
Tunnettuja pelaajia > Aikuisten arvokisoissa pelanneet

Viktors Bļinovs
Janne Jalasvaara
Jarno Koskiranta
Tero Lehterä
Matilda Nilsson
Hayley Wickenheiser
Tunnettuja pelaajia > Kasvatit pääsarjatasolla

Niclas Almari
Heikki Huttunen
Bianca Kanerva
Erica Korhonen
Matilda Nilsson
Matias Nisula
Heta Paasilinna
Petteri Rimpinen
Nea Ruuskanen
Päävalmentajat

2002–2004  Matti Hagman
2004–2005  Vesa Surenkin
2005–2006  Niki Andersson
2006–2007  Jyrki Tuukkanen
2007–2008  Jarmo Jamalainen
2011–  Ari Katavisto
Aiheesta muualla

HCK Salamoiden kotisivut[vanhentunut linkki]
/ HCK Salamat Facebookissa
11. tammikuuta 2003 Hayley Wickenheiser pelasi kaikkien aikojen ensimmäisenä naisjääkiekkoilijana ammattilaisena miesten peleissä Salamoiden paidassa. Saman vuoden marraskuussa hän lähti joukkueesta.
Hurpun merivartioasema

Hurpun merivartioasema on Suomenlahden merivartioston Virolahdella sijaitseva merivartioasema, jonka kalustona on ollut rannikkovartiovene ja apuvene.
Pont au Double

Pont au Double.
Sillan alapuolta, taustalla Notre Damen katedraali.
Pont au Double on Pariisin keskustassa sijaitseva silta, joka ylittää Seinejoen eteläisen haaran Île de la Citén saaren kohdalla. Sillan pohjoispää on Île de la Citéllä Notre-Damen katedraalin ja Notre-Damen aukion kohdalla. Samassa katulinjassa Île de la Citén pohjoispuolella on Pont d’Arcole -silta. Siltoja yhdistää saaren poikki kulkeva katu Rue d’Arcole.
Pont au Doublen pituus on 38 metriä ja leveys 20 metriä. Se on valurautainen kaarisilta, jonka poikkipalkit ovat terästä. Silta on rakennettu vuosina 1881–1883 ja sen ovat suunnitelleet insinöörit Bernard ja Lax. Ensimmäisen sillan samalle paikalle rakennutti arkkitehti Gamard vuonna 1631 ja se rakennettiin 1700-luvulla kahdesti uudelleen. Vanha silta palveli läheistä Hôtel-Dieu-sairaalaa. Silta sai nimensä siitä, että sen ylittäjiltä perittiin siltamaksuna yksi double tournois eli Toursin kaksoisdenaari, joka oli Ranskassa tuolloin käytössä ollut kolikko.
Aiheesta muualla

Kuvia tai muita tiedostoja aiheesta Pont au Double Wikimedia Commonsissa
Sodan sumu

Sodan sumu tai sodan usva (engl. fog of war) tarkoittaa sodankäynnissä tilannetta, jossa on epävarmuutta ja uusia vaikeuksia saattaa esiintyä. Vaikka sotajohto pyrkisi ottamaan huomioon myös mahdolliset vaikeudet, voi sodan tapahtumien kulku olla ennalta-arvaamatonta tai jopa kaoottista.
Sodan sumun ja usvan käsitteestä kirjoitti ensimmäisen kerran Carl von Clausewitz kirjassaan Sodankäynnistä (saks. Vom Kriege) vuonna 1832. Sumuun liittyvä käsite on myös sodan kitka, joka tarkoittaa sitä, että sodassa yksinkertaiset toimenpiteet muuttuvat haastaviksi.
Staffan Percy

Staffan Percy (alk. Sjögren, 4. huhtikuuta 1946 Tukholma – 15. joulukuuta 2024 Vollsjö) oli ruotsalainen trubaduuri.
Staffan Percyn äiti oli pianisti, isäpuoli musiikkipedagogi ja -toimittaja. Percy nousi tunnetuksi 1970-luvun puolivälissä sävellyksillään, sanoituksillaan ja esityksillään, jotka olivat usein tyyliltään perinteisiä ja sävyltään nostalgisia ja romanttisia. Hän teki uransa alussa yhteistyötä runoilija Bo Setterlindin ja 1990-luvun puolivälistä Bert Westerströmin kanssa. Percy esitti myös muiden lauluntekijöiden kappaleita, muun muassa Evert Tauben.
Percyn lauluja ovat ”Drömmens skepp”, ”Än brinner var våg (det mörknar)” ja ”Du med Gud” sekä Bert Westerströmin teksteihin sävelletyt ”Cirkus” ja ”Skörderskan”.
Percy sai vuonna 1993 Nils Ferlinin seuran trubaduuripalkinnon ja vuonna 1997 Evert Tauben mukaan nimetyn stipendin.
Käännös suomeksi
Alan Baddeley

| Alan Baddeley> Henkilötiedot |
| --- | --- |
Syntynyt: 1934
Ammatti:  psykologi, psykologian professori
Koulutus ja ura
Tutkinnot:  University College London (BA 1956), Princetonin yliopisto (MA 1957), Cambridgen yliopisto (PhD 1962) 
Instituutti:  Yorkin yliopisto
Tutkimusalue:  ihmisen muisti, neuropsykologia ja kognitiivisen psykologian soveltaminen käytäntöön
Palkinnot:  monia, mm. Aristotele-palkinto (EFPA, 2001)
Aiheesta muualla
Kotisivu
Alan David Baddeley (s. 1934) on brittiläinen psykologi ja Yorkin yliopiston professori. Hän on ollut aiemmin muun muassa psykologian professorina Stirlingin yliopistossa (1972–1974), MRC Applied Psychology -yksikön johtajana (Cambridge, 1974–1995), Churchill Collegen vanhempana tutkijana (Cambridge, 1987–1995), Cambridgen yliopiston kognitiivisen psykologian kunniaprofessorina (1991–1995) ja Bristolin yliopiston psykologian professorina (1995–2003).
Hän suoritti alemman korkeakoulututkinnon University College Londonissa (BA 1956) ja valmistui maisteriksi Princetonin yliopistosta (MA 1957). Hän valmistui psykologia pääaineenaan tohtoriksi Cambridgen yliopistosta vuonna 1962.
Baddeley on tunnettu erityisesti ihmisen työmuistia koskevista tutkimuksistaan. (mm. ). Hänen julkaisuisuihinsa on viitattu useiden vuosikymmenten aikana erittäin paljon, ja hän kuului Google Scholarin viittausseurannan kesällä 2017 julkaistun yhteenvedon mukaan maailman 300 viitatuimman tieteilijän joukkoon (231. sijalla, h-indeksi 147, 161 033 viittausta).
Professori Baddeley on ollut Academia Europæan jäsen vuodesta 1989. Hän sai Euroopan psykologiliittojen federaation (EFPA) kahden vuoden välein jaettavan Aristotele-palkinnon vuonna 2001.
Aiheesta muualla

Google Scholar: Alan Baddeley (englanniksi) (scholar.google.com)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Korea  Kroatia  Alankomaat  Puola 
Tieteilijät:  CiNii  ORCID  Scopus 
Henkilöt:  DDB  Trove 
Muut:  IdRef
Redaktio

Redaktio on perinteentutkimuksen termi, jolla tarkoitetaan toisiaan lähemmin kuin muita muistuttavia toisintoja eri runoista, saduissa tai tarinoista eli muunnoksia.
Eksegetiikassa redaktiolla tarkoitetaan Raamatun suurempien tekstikokonaisuuksien toimitustyötä. Sana redaktori tarkoittaa toimittajaa. Redaktiokritiikissä tutkitaan niitä tapoja, joilla Raamatun kirjan kirjoittaja on toimittanut teoksensa. Siinä kiinnitetään huomiota siihen, miten lyhyet kertomukset on koottu yhteen. Useimmiten redaktikriittisen tutkimuksen tavoitteena on antaa selitys, miten evankelista on hyödyntänyt traditiota tuodakseen esille oman teologisen painotuksensa. Redaktiokritiikki on nuorin raamatuntutkimuksen perusmenetelmistä. Reflektoitu redaktiokriittinen metodi syntyi 1950-luvun keskivaiheilla.
Aiheesta muualla

Redaktiokritiikki (Arkistoitu – Internet Archive)
Pokémon: Diamond and Pearl

Pokémon: Diamond and Pearl on Pokémon-animesarjan kymmenes tuotantokausi sekä Diamond & Pearl -sarjan ensimmäinen kausi.
Kausi nähtiin Suomessa ensimmäisen kerran kesällä 2008 Sub Juniorilla. Kausi alkoi 3. kesäkuuta 2008 jaksolla Neitsytmatkalla ja päättyi 12. elokuuta 2008 jaksoon Ryhmähenki haisee. Myöhemmin kausi näytettiin myös MTV3-kanavalla 6. syyskuuta 2008 alkaen; siellä kausi saatiin päätökseen 28. maaliskuuta 2009.
Yhdysvalloissa kausi alkoi Cartoon Networkilla 20. helmikuuta 2007 jaksolla Following a Maiden’s Voyage!. Kymmenes tuotantokausi käsitti 52 jaksoa ja päättyi jaksoon Smells Like Team Spirit! 1. helmikuuta 2008.
Jaksot > Huomiot

↑  Tämä on clip show -jakso, jota ei koskaan ole näytetty Japanin ulkopuolella.
Äänirooleissa > Japaninkieliset äänet

| 0 | 1 | 2 |
| --- | --- | --- |
|  Rica Matsumoto  | … |  Ash Ketchum   |
|  Ikue Ōtani  | … |  Pikachu   |
|  Megumi Toyoguchi  | … |  Dawn   |
|  Etsuko Kozakura  | … |  Piplup   |
|  Yūji Ueda  | … |  Brock   |
|  Megumi Hayashibara  | … |  Jessie   |
|  Shin’ichirō Miki  | … |  James   |
|  Inuko Inuyama  | … |  Meowth   |
|  Unshō Ishizuka  | … |  kertoja, professori Oak   |
|  Masami Toyoshima  | … |  Delia Ketchum   |
|  Chinami Nishimura  | … |  konstaapeli Jenny   |
|  Yuriko Yamaguchi  | … |  hoitaja Joy (jaksot 1–22, 51–52)   |
|  Kikuko Inoue  | … |  hoitaja Joy (jaksot 25–50)   |
|  Kenta Miyake  | … |  Giovanni  |
Äänirooleissa > Englanninkieliset äänet

| 0 | 1 | 2 |
| --- | --- | --- |
|  Sarah Natochenny  | … |  Ash Ketchum, Delia Ketchum, Starly/Staravia, Buneary, Holly, Johanna, Rhonda (jakso 29), sivuäänet   |
|  Emily Jenness  | … |  Dawn, Happiny, Cynthia   |
|  Michele Knotz  | … |  Piplup, Jessie, Pokédex, hoitaja Joy, Cacnea, Mime Jr., sivuäänet   |
|  Bill Rogers  | … |  Brock, Chimchar, Croagunk, Bonsly/Sudowoodo, Seviper, sivuäänet   |
|  Jimmy Zoppi  | … |  James, Meowth, professori Oak, Gary Oak, Turtwig, Carnivine, sivuäänet   |
|  Rodger Parsons  | … |  kertoja, Enta   |
|  Emily Williams  | … |  Zoey, konstaapeli Jenny, sivuäänet   |
|  Julián Rebolledo  | … |  Paul   |
|  Hilary Thomas  | … |  Marian   |
|  Rhonda Krempa  | … |  Kenny, Rhonda (jaksot 33, 36, 40 ja 44), sivuäänet   |
|  Craig Blair  | … |  Raoul Contesta, herra Sukizo, Roark, Giovanni   |
|  Sean Reyes  | … |  professori Rowan, sivuäänet   |
|  Billy Regan  | … |  Nando, Conway, sivuäänet   |
|  Lara Starr Rigores  | … |  Gardenia   |
|  David Lapkin  | … |  Lucian   |
|  Sonny Dey  | … |  J, sivuäänet   |
|  Rena Mandel  | … |  Mira   |
|  Rich McNanna  | … |  Yuzo, sivuäänet   |
|  Annie Silver  | … |  sivuäänet   |
|  Clyde Hunter  | … |  sivuäänet   |
|  Zoe Martin  | … |  sivuäänet   |
|  Stacia Newcomb  | … |  sivuäänet   |
|  Eric Schussler  | … |  sivuäänet   |
|  Mary Murphy  | … |  Minnie (sivuääni jaksossa 8)   |
|  Jennifer Visalli  | … |  Paige (sivuääni jaksossa 28)   |
|  Janice Cost  | … |  Yoko (sivuääni jaksossa 37)   |
|  Kayzie Rogers  | … |  Wobbuffet (arkistomateriaalia muissa jaksoissa paitsi jaksossa 1)   |
|  Chris ”Breeze” Barczynski  | … |  tunnuslaulu  |
Äänirooleissa > Suomenkieliset äänet

| 0 | 1 | 2 |
| --- | --- | --- |
|  Hanna Leino  | … |  Ash Ketchum   |
|  Mirjami Heikkinen  | … |  Dawn   |
|  Jari Salo  | … |  Brock   |
|  Kiti Kokkonen  | … |  Jessie   |
|  Velimatti Ranta  | … |  James   |
|  Arto Nieminen  | … |  Meowth   |
|  Pasi Ruohonen  | … |  kertoja, professori Rowan, Enta, sivuäänet   |
|  Aku Laitinen  | … |  Raoul Contesta, professori Oak, Nando, Roark, Lucian, Giovanni, sivuäänet   |
|  Jenni Sivonen  | … |  Pokédex, Marian, Cynthia, Holly, sivuäänet   |
|  Henna Haverinen  | … |  Zoey, Gardenia, sivuäänet   |
|  Antti Jaakola  | … |  Paul, herra Sukizo, Yuzo, sivuäänet   |
|  Petrus Kähkönen  | … |  Kenny, Gary Oak, Conway, sivuäänet   |
|  Elise Langenoja  | … |  konstaapeli Jenny, hoitaja Joy, Johanna, J, Rhonda, Delia Ketchum, sivuäänet   |
|  Ella Pyhältö  | … |  Cheryl   |
|  Antti Matikainen  | … |  tunnuslaulu   |
| n k Pokémon-anime |
| --- | --- |
 Hahmot (Ash Ketchum) 
Sukupolvi I:  Indigo League  The Adventures in the Orange Islands 
Sukupolvi II:  The Johto Journeys  Johto League Champions  Master Quest 
Sukupolvi III:  Advanced  Advanced Challenge  Advanced Battle  Battle Frontier 
Sukupolvi IV:  Diamond and Pearl  Battle Dimension  Galactic Battles  Sinnoh League Victors 
Sukupolvi V:  Black and White  Kilpailevat kohtalot  Seikkailut Unovassa ja kauempana 
Sukupolvi VI:  XY  Kalos-seikkailu  XYZ 
Sukupolvi VII:  Sun & Moon  Ultraseikkailuja  Ultralegendoja 
Sukupolvi VIII:  Matkat  Mestarimatkat  Huikeat matkat Tällaista on olla Pokémon-mestari 
Sukupolvi IX:  Taivaanranta  The Search for Laqua
Santosh Gangwar

| Santosh Gangwar |
| --- | --- |

Jharkhandin kuvernööri
 30. heinäkuuta 2024 –  
Edeltäjä:  C. P. Radhakrishnan
Valtioministeri työministeriössä
 3. syyskuuta 2017 – 7. heinäkuuta 2021  
Edeltäjä:  Bandaru Dattatreya
Seuraaja:  Bhupender Yadav
Valtioministeri talousministeriössä
 5. heinäkuuta 2016 – 3. syyskuuta 2017  
Edeltäjä:  Jayant Sinha
Seuraaja:  Shiv Pratap Shukla
Intian tekstiiliministeri
 26. toukokuuta 2014 – 7. heinäkuuta 2016  
Edeltäjä:  Kavuri Samba Siva Rao
Seuraaja:  Smriti Irani
Henkilötiedot
Syntynyt: 1. marraskuuta 1948 (ikä 76) Bareilly, Intia
Tiedot
Puolue:  Intian kansanpuolue
Santosh Kumar Gangwar (s. 1. marraskuuta 1948) on intialainen poliitikko, joka on toiminut Jharkhandin kuvernöörinä vuodesta 2024. Hän on ollut valtioministerinä Atal Bihari Vajpayeen ja Narendra Modin hallitusten useissa eri ministeriöissä, muun muassa talous-, öljy-, tiede-, yritys-, tekstiili- ja vesiministeriöissä.
Gangwar on hindunationalistisen Rashtriya Swayamsevak Sangh -järjestön jäsen. Vuonna 1975 julistetun poikkeustilan aikana hänet pidätettiin silloisen hallituksen vastustajana. Gangwar on tullut valituksi Lok Sabhaan vuodesta 1989 Bareilyn vaalipiiristä, poikkeuksena vuosi 2009 jolloin hän hävisi parlamenttivaaleissa kongressipuolueen ehdokkaalle. Kyseisen tappion jälkeen Intian kansanpuolue asetti hänet johtamaan puolueen toimintaa Odishassa.
Gangwarin toimiessa tekstiiliministerinä vuosina 2014–2016, hänen ansionaan pidettiin Koillis-Intian käsityöperinteen tukemista. Tekstiiliministeriöstä hänet siirrettiin talousministeriöön, jossa hän oli vastuussa muun muassa Intian seteliuudistuksesta. Vuonna 2018 hän aiheutti kohua väittämällä, että Intian kaltaisessa suuressa valtiossa raiskauksia tapahtuu eikä niitä välttämättä pystytä täysin estämään. Kommenteistaan huolimatta hän allekirjoitti hallituksen aloitteen, jonka myötä alle 12-vuotiaan raiskaamisesta saa kuolemantuomion. Seuraavana vuonna hän aiheutti uuden kohun työministeriössä väittämällä, että Pohjois-Intian nuoret ovat kyvyttömiä saamaan töitä vaikka työpaikkoja löytyisikin.
Gangwar sairastaa pigmenttihäiriö vitiligoa.
Aiheesta muualla

Kuvia tai muita tiedostoja aiheesta Santosh Gangwar Wikimedia Commonsissa
Santosh Gangwar Intian parlamentin alahuoneessa
Masaya (departementti)

Masaya on departementti Nicaraguan länsiosassa. Sen pinta-ala on 610 km². Vuonna 2023 departementin asukasluvuksi arvioitiin noin 409 000. Departementissa on yhdeksän kuntaa: Catarina, La Concepcion, Masatepe, Masaya, Nandasmo, Nindiri, Niquinomo, San Juan de Oriente ja Tisma.
Masaya-tulivuoren ympärille perustettu Vulkan Masayan kansallispuisto sijaitsee noin viiden kilopemtrin päässä departementin pääkaupungista Masayasta.
Kaartin halli

Kaartin halli. Kuva: I. K. Inha, 1908.
Kaartin halli (myös Kaartin kauppahalli, Kaartintorin halli tai Kasarmitorin halli) oli arkkitehti Selim A. Lindqvistin suunnittelema, Helsingin Kasarmintorin länsilaidalla sijainnut jugendtyyliä edustanut matala, basaari-tyyppinen kauppahalli. Rakennus valmistui vuonna 1906.
Hallissa toimi vuokralla noin sata kauppiasta. Heidän ja yleisestä vastustuksesta huolimatta rakennus purettiin vuonna 1958, ja tilalle valmistui kaksi vuotta myöhemmin halliyhtiön tilaama ja arkkitehti Iikka Martaksen suunnittelema väliaikainen näyttely- ja liikerakennus. Uudempi rakennus on yhä käytössä.
I. Toivosen jalkinemyymälä Kaartin hallissa vuonna 1958.
Kuopion historia

Kuopion historia alkaa ajasta 8 000 eaa., jolloin ensimmäiset ihmiset saapuivat seudulle.
Nykymuotoiseen Kuopion kaupunkiin johtavan kehityspolun voidaan katsoa toden teolla käynnistyneen 1550-luvun alussa Kuopionniemelle rakennetusta kirkosta ja seurakunnasta.
Ennen kaupunkia

1550-luvun alussa muun muassa Mikael Agricolan vaikuttamana Kuopionniemelle perustettiin kirkko ja kirkkopitäjä, joista eräät katsovat Kuopion saaneen alkunsa. Kirkko olisi voitu perustaa myös pohjoisemmaksi Tavinsalmen kuninkaankartanon läheisyyteen, nykyiselle Maaningalle, jolloin Kuopiota ei olisi ehkä koskaan perustettu.
Kaupungin muodostaminen > Pietari Brahen Kuopio

Kuopion kaupunkihankkeen historia alkoi 1650-luvulla, osana kenraalikuvernööri Pietari Brahen kauppapolitiikkaa sekä hänen oman Kajaanin vapaaherrakuntansa sisäistä kaupunkiohjelmaa. Pietari Brahen vuonna 1653 perustama kaupunki kuihtui kuitenkin kyläksi, ja se lakkautettiin 1680-luvulla.
Kaupungin muodostaminen > Kustaa III:n Kuopio

Kuopion toisessa tulemisessa ruotsalaisen luonnontieteilijä Erik Tuneldin panos oli merkittävä. Aikana, jolloin Pietari Brahen kaupunkihanke oli jo unohdettu, ja Kuopio ei ollut esillä perustettavaksi ehdotetun Savon kaupungin lukuisien sijaintipaikkojen joukossa, Tuneld löysi Kuopiota koskevat dokumentit.
Tuneld otti Kuopion asian omakseen. Hän mainosti Kuopion kaupunkihanketta teoksissaan jatkuvasti, mutta kun mitään ei tapahtunut, hän suunnisti Kustaa III:n puheille itse. Pääsyn hänelle takasi Kustaa III:n luottomies, kreivi Melker Falkenberg.
Uuden kaupungin perustamisen mahdollisti kuninkaan vuonna 1775 Suomen matkallaan antama määräys jakaa Kymenkartanon ja Savon lääni kahtia. Lääninjako oli osa valtiosihteeri Johan Liljecrantzin johtaman komitean valmistelemaa Suomen uudistusohjelmaa, johon kuului lisäksi kolmen uuden kauppalan perustaminen: Mikkeliin, Anianpellolle ja Tammerkoskelle. Savon ja Kymenkartanon lääninherra Gustaf Riddercreutz puuttui ehdotukseen ja vetosi kuninkaaseen, jotta Itä-Suomeen yksistään perustettaisiin kolme uutta kauppalaa, uutena Kuopio ja Anianpellon sijasta Heinola. Uuden Savon ja Karjalan läänin residenssipaikaksi kuningas määräsi kuitenkin ensin Nilsiän kappeliseurakunnan kirkon tienoon. Valintaa on ilmeisesti puoltanut se, että Nilsiä sijaitsi uuden läänin keskivaiheilla. Läänin uusi maaherra Otto Ernst Boije halusi kuitenkin siirtää residenssin Varkauteen. Kustaa III lopetti riidan määräämällä residenssin siirrettäväksi Kuopionniemelle. Kustaa III:n suorittama, Kuopion kaupungin toinen perustaminen tapahtui 17. marraskuuta 1775, mitä pidetään virallisena perustamispäivänä. Privilegiot myönnettiin vuonna 1782.
Osana kaupunkipoliittista ohjelmaansa Kustaa III pyrki keventämään kaupunkien hallintoa ja vapauttamaan elinkeinoelämää. Tavoitteet näkyivät uusien kaupunkien saamissa privilegioissa ja näin ollen Kuopiossa ei rajoitettu elinkeinojen harjoittamista, vaan jokainen sai vapaasti tehdä sitä työtä, mitä halusi eikä ammattikuntiin kuuluminen ollut pakollista. Muutaman vapaamielisen vuosikymmenen jälkeen kaupungin viranomaiset alkoivat kuitenkin oma-aloitteisesti kaventamaan elinkeinovapautta ja Ruotsin vallan loppuun mennessä uusilta porvareilta jo vaadittiin näyttöä osaamisestaan. Samoin ammattikuntia alettiin Kuopioon perustaa 1830-luvulla, vaikka mikään laki tai asetus ei siihen velvoittanut. Kaupunkiin ei myöskään perustettu maistraattia tai raastuvanoikeutta kuten vanhemmissa kaupungeissa, vaan kaupunkia johti maaherra muiden töidensä ohella ja oikeusasiat hoidettiin Pien-Savon tuomiokunnan Savon keskisen kihlakunnan käräjillä. Kaupunkilaiset kuitenkin kokivat järjestelyn hitaaksi ja kankeaksi ja anoivat kuninkaalta järjestysmiestä, jollainen saatiinkin vuonna 1790. Jatkossa kaupunkia monessa asiassa hallinnoikin järjestys(mies)oikeus, jonka puheenjohtajana oli myös pormestariksi kutsuttu järjestysmies. Ensimmäinen tätä tointa hoitanut henkilö oli varalääninsihteeri Johan Bäck.